La Union actuarà a la quinta edició del Strong People Gandia
19 juliol 2018

## La Union actuarà a la quinta edició del Strong People Gandia19 juliol 2018Última actualització: 14 juliol 2025

![](../gestion/img/_AO_0922-copia1.jpg)  
  

El **regidor de Cultura,** **Joan Muñoz**, acompanyat pel **gerent de la Farmàcia del Passeig**, **Jesús Herráiz**; el **president de la Fundació IN**, **Enrique Nogueroles**; i **Silvia Riera**, **organitzadora de l'esdeveniment**, han presentat aquest matí el festival Strong People, que celebrarà la seua quinta edició el  22 de setembre, al jardí de la Casa de la Marquesa a partir de les 20:30 h i que comptarà amb l'actuació de La Unión.

“_Strong People_ _é__s un moviment solidari que organitza l__a Farmàcia del Passeig, que ha rebut el premi FAES per empresa socialment compromesa, i  la Fundación Iñaki Nogueroles Jóvenes Contra el Cáncer que compta amb la col·laboració de l’Ajuntament de Gandia i de l’empresa Montecarlo, encarregada de la producció, així com d’altres empreses de La Safor que han volgut ajudar_”, ha declarat Riera.

Per la seua banda, Herráiz ha explicat que “_els diners recaptats amb la venda de camisetes i les entrades aniran destinats a l’Hospital Clínic de València,_  _ja que els xiquets i joves pacients oncològics de La Safor han de derivar-se a aquests hospital perquè a Gandia no hi ha un hospital especialitzat en aquest tractament_". Amb el recaptat en la quarta edició de Strong People “_es va arreglar i humanitzar l’Hospital de dia i la Sala d’Espera, però es va quedar curt. En 2018 hem ampliat amb 5 habitacions per a trasplantats i 3 d’aïllament, a les quals adequarem el mobiliari i la humanitzarem per tal de que la situació es faça més fàcil i més suportable, tant per a la família com per als pacients_”.

El preu de les entrades, que estaran a la venda a partir del dissabte 21 en la Farmàcia del Passeig, serà de 15 € i inclourà també una camiseta solidaria que “_volem que tot el món vinga amb ella posada_”, ha manifestat Riera. “_Hem d’agrair a dos dissenyadores del terreny, ja que intentem potenciar a la nostra gent, que han elaborat el dibuix de les camisetes i la camiseta d’aquest any té molt força. La d’adults de xic i xica l’ha realitzat Mireia Durà i la infantil Chave Durà_”, ha agregat.

Finalment, Muñoz ha aprofitat per recalcar “_la importància del treball de les empreses col·laboradores amb l’esdeveniment i, a més, recordar que les entrades s’exhaureixen molt ràpidament_”, ja que “_hi ha aforament limitat i l’any passat van haver de penjar el cartell de ‘entrades esgotades’_”, ha agregat Herráiz. Tots quatre han aprofitat per convidar a la ciutadania a que acudisca i contribuisca en l’acció solidaria i també a gaudir de “La Union que és un gran grup i que farà recordar totes aquelles cançons que encara estan de moda en la carretera i les que estan composant ara en una nit inoblidable”, ha conclòs el regidor.

[Twittear](https://twitter.com/share)